|  |
| --- |
| PATVIRTINTA |
| Klaipėdos miesto savivaldybės |
| tarybos 2014 m. birželio 9 d. |
| sprendimu Nr. T1-145 |

**SOCIALINIŲ IŠMOKŲ TEIKIMO ASMENIMS, PATYRUSIEMS SOCIALINĘ RIZIKĄ, TVARKOS APRAŠAS**

## I. BENDROSIOS NUOSTATOS

1. Socialinių išmokų teikimo asmenims, patyrusiems socialinę riziką, tvarkos aprašas (toliau – Tvarkos aprašas) reglamentuoja socialinių išmokų (Lietuvos Respublikos išmokų vaikams įstatymo nustatytų išmokų vaikams (toliau – išmokos vaikams) ir Lietuvos Respublikos piniginės socialinės paramos nepasiturintiems gyventojams įstatymo nustatytos piniginės socialinės paramos (socialinės pašalpos ir būsto šildymo išlaidų, geriamojo vandens išlaidų ir karšto vandens išlaidų kompensacijos (toliau – kompensacijos)) teikimo asmenims, patyrusiems socialinę riziką, tvarką.

**11. Šiame Tvarkos apraše vartojamos sąvokos atitinka Lietuvos Respublikos piniginės socialinės paramos nepasiturintiems gyventojams įstatyme ir Lietuvos Respublikos išmokų vaikams įstatyme vartojamas sąvokas.**

**II. SOCIALINIŲ IŠMOKŲ TEIKIMO BŪDAI**

2. Asmenims, patyrusiems socialinę riziką, išmokos vaikams gali būti teikiamos vienu ar keliais iš šių būdų arba derinant teikimo formas:

2.1. pinigais:

2.1.1. vaiką (vaikus) prižiūrinčiai motinai ar tėvui (įmotei ar įtėviui);

2.1.2. pinigais vyresniam kaip 16 metų vaikui (asmeniui);

2.2. nepinigine forma:

2.2.1. kortelėmis, skirtomis pirkti parduotuvėse (prekybos centruose) parduodamas prekes, išskyrus alkoholio, tabako gaminius bei loterijos bilietus, ir (ar) atsiskaityti už komunalinius patarnavimus;

2.2.2. prekėmis, kurios parduodamos parduotuvėse (prekybos centruose), išskyrus alkoholio, tabako gaminius bei loterijos bilietus;

2.2.3. apmokant už energijos, kuro, geriamojo ir karšto vandens, dujų, elektros energijos tiekimą ir kitus komunalinius patarnavimus;

2.2.4. apmokant už būsto nuomą;

2.2.5. apmokant vaiko (vaikų) maitinimo ir (ar) ugdymo išlaidas formaliojo ir (ar) neformaliojo švietimo įstaigoje (įstaigose) ar dienos centre (centruose);

2.2.6. apmokant gydymosi išlaidas.

3. Socialinė pašalpa asmenims, patyrusiems socialinę riziką, gali būti teikiama vienu ar keliais iš Tvarkos aprašo 2.2papunktyje nurodytų būdų arba derinant Tvarkos aprašo 2punkte nurodytas teikimo formas. Socialinės pašalpos dydis pinigais negali viršyti 50 procentų paskirtos socialinės pašalpos dydžio.

4. Kompensacijos asmenims, patyrusiems socialinę riziką, teikiamos**:** ~~apskaičiuotų kompensacijų sumą pervedant į energiją, kurą, geriamąjį ir karštą vandenį tiekiančių įmonių ar fizinių asmenų atsiskaitomąsias sąskaitas bankuose.~~

**4.1. energiją, geriamąjį ir karštą vandenį tiekiančioms įmonėms, kai energija, geriamasis ir karštas vanduo tiekiami centralizuotai;**

**4.2. būstui šildyti ir karštam vandeniui ruošti naudojantiems kitas energijos ir kuro rūšis:**

**4.2.1. kortelėmis, skirtomis pirkti parduotuvėse (prekybos centruose) parduodamas prekes, išskyrus alkoholio, tabako gaminius bei loterijos bilietus, ir (ar) atsiskaityti už komunalinius patarnavimus;**

**4.2.2. pervedant į energiją ir (ar) kurą, tiekiančių įmonių ar fizinių asmenų atsiskaitomąsias sąskaitas bankuose.**

5. Socialinių išmokų, išskyrus kompensacijų, teikimo būdą siūlo Klaipėdos miesto savivaldybės administracijos direktoriaus (toliau – Administracijos direktorius) sudaryta Socialinių išmokų teikimo komisija, atsižvelgdama į ~~BĮ Klaipėdos miesto šeimos ir vaiko gerovės centro (toliau – Šeimos ir vaiko gerovės centras)~~, Klaipėdos miesto savivaldybės administracijos Socialinių reikalų departamento Socialinės paramos skyriaus (toliau – Socialinės paramos skyrius) ir (ar) ~~kitos kompetentingos institucijos~~ **kitų kompetentingų institucijų** **(BĮ Klaipėdos miesto šeimos ir vaiko gerovės centro (toliau – Šeimos ir vaiko gerovės centras), BĮ Klaipėdos miesto nakvynės namų (toliau – Nakvynės namai), Klaipėdos apskrities vyriausiojo policijos komisariato (toliau – Policija), kitų savivaldybių administracijų ir kt.)** pateiktą informaciją apie asmenis, patyrusius socialinę riziką.

**III. SOCIALINIŲ IŠMOKŲ** **TEIKIMAS**

6. Kai asmenys, patyrę socialinę riziką, kreipiasi į Socialinės paramos skyrių dėl socialinių išmokų, išskyrus kompensacijas, skyrimo arba Socialinės paramos skyriui pateikiama informacija apie asmenis, patyrusius socialinę riziką, gaunančius socialines išmokas, Socialinės paramos skyrius ne vėliau kaip per ~~2~~ **3** darbo dienas:

6.1. surenka duomenis apie asmenis, patyrusius socialinę riziką, iš kitų valstybės ir savivaldybės įmonių, institucijų, įstaigų ir organizacijų, su kuriomis sudarytos duomenų teikimo sutartys~~, ir užpildo Administracijos direktoriaus įsakymu patvirtintą formą;~~

~~6.2. elektroniniu paštu informuoja Šeimos ir vaiko gerovės centrą apie tai, kad~~~~asmenys, patyrę socialinę riziką, kreipėsi į Socialinės paramos skyrių dėl socialinių išmokų skyrimo arba gauna socialines išmokas.~~

**6.2. kreipiasi į kompetentingas institucijas su prašymu pateikti turimą informaciją apie asmenis, patyrusius socialinę riziką.**

**61. Surinkta informacija ir Socialinės paramos skyriaus specialistų išvados (pastabos, komentarai, aplinkybės, dėl kurių asmuo yra patyręs socialinę riziką) surašomos į Administracijos direktoriaus įsakymu patvirtintą formą.**

~~7. Šeimos ir vaiko gerovės centras ne vėliau kaip per 7 darbo dienas nuo 6.2 papunktyje nurodytos informacijos gavimo, raštu Socialinės paramos skyriui pateikia asmenų, patyrusių socialinę riziką, situacijos vertinimą ir nurodo siūlomą socialinių išmokų teikimo būdą.~~

~~8. Tais atvejais, kai asmenys, patyrę socialinę riziką, deklaruoja gyvenamąją vietą Klaipėdos miesto savivaldybėje, bet faktiškai gyvena kitoje savivaldybėje, Socialinės paramos skyrius ne vėliau kaip per 2 darbo dienas raštu informuoja gyvenamosios vietos kompetentingą instituciją, prašydamas pateikti informaciją apie asmenis, patyrusius socialinę riziką, ir nurodyti siūlomą socialinių išmokų, išskyrus kompensacijų, teikimo būdą (būdus).~~

9. Socialinių išmokų, išskyrus kompensacijų, **kurios teikiamos šio Tvarkos aprašo 4.1 papunktyje nustatytu būdu,** teikimo forma ir (ar) būdas nustatomas ir (ar) keičiamas, **atsižvelgiant** **į kompetentingų institucijų ir Socialinės paramos skyriaus Socialinių išmokų poskyrio specialistų pateiktą informaciją,** nuo tos dienos, kurią siūlo Socialinių išmokų teikimo komisija.

**Keičiant socialinių išmokų, išskyrus kompensacijų, kurios teikiamos šio Tvarkos aprašo 4.1 papunktyje nustatytu būdu, teikimo formą ir (ar) būdą pagal asmens prašymą, taikoma šio Tvarkos aprašo 6 punkte nustatyta tvarka.**

**Iš kompetentingos institucijos gavus informaciją, kad asmuo nebėra patyręs socialinės rizikos, šio Tvarkos aprašo nuostatos dėl socialinių išmokų nebetaikomos nuo kito mėnesio pirmos dienos po informacijos gavimo.**

 10. Sprendimą (įsakymą) dėl išmokų vaikams, socialinės pašalpos ir kompensacijų teikimo asmenims, patyrusiems socialinę riziką, būdo (būdų) priima Administracijos direktorius arba jo įgaliotas asmuo. Priimant sprendimą (įsakymą) dėl išmokų vaikams ir socialinės pašalpos teikimo asmenims, patyrusiems socialinę riziką, būdo (būdų) atsižvelgiama į Socialinių išmokų teikimo komisijos siūlymą.

 11. Socialinės išmokos asmenims, patyrusiems socialinę riziką, Tvarkos aprašo 2.2.1, 2.2.2 **ir 4.2.1** papunkčiuose nurodytais būdais teikiamos tik tose parduotuvėse (prekybos centruose), su kuriomis Klaipėdos miesto savivaldybės administracija yra sudariusi sutartis. Parduotuvę (prekybos centrą) gali rinktis asmenys, patyrę socialinę riziką, arba siūlyti ~~Šeimos ir vaiko gerovės centras.~~ **kompetentingos institucijos.**

Pasirinktos parduotuvės (prekybos centro) kortelė išduodama Socialinės paramos skyriaus Socialinių išmokų poskyryje.

**Jei asmuo, patyręs socialinę riziką, nepasirenka parduotuvės (prekybos centro), parduotuvė (prekybos centras) parenkama Socialinės paramos skyriaus sprendimu.**

~~Šeimos ir vaiko gerovės centras~~ **Kompetentingos institucijos** gali dalyvauti perkant parduotuvėse (prekybos centruose) parduodamas prekes ir (ar) atsiskaitant už komunalinius patarnavimus.

12.Kai asmenys, patyrę socialinę riziką, būstui šildyti ir karštam vandeniui paruošti naudojantys kietąjį ar kitokį kurą, kurio faktinės sąnaudos kiekvieną mėnesį nenustatomos, **pasirenka šio Tvarkos aprašo 4.2.2 papunktyje nustatytą būdą,** kompensacijos teikiamos, apmokant asmenų, patyrusių socialinę riziką, faktines kietojo ar kitokio kuro pirkimo išlaidas (išlaidų dalį), bet ne didesnes kaip apskaičiuota kompensacijų suma už visą skyrimo laikotarpį.

13. Jeigu asmenims, patyrusiems socialinę riziką, socialinės išmokos (išmokų dalis) teikiamos vienu ar keliais iš Tvarkos aprašo 2.1 papunktyje nurodytų būdų, lėšos pervedamos į asmenų, kuriems teikiamos socialinės išmokos (išmokų dalis), asmenines sąskaitas Lietuvos Respublikos teritorijoje esančiuose bankuose arba mokamos paštu.

14. Jeigu asmenims, patyrusiems socialinę riziką, socialinės išmokos (išmokų dalis) teikiamos vienu ar keliais iš Tvarkos aprašo 2.2 papunktyje nurodytų būdų, lėšos pervedamos:

14.1. prekybos centrams, su kuriais Klaipėdos miesto savivaldybės administracija yra sudariusi sutartis;

14.2. švietimo, sveikatos ir (ar) komunalines paslaugas teikiančioms įmonėms, dienos centrams, energiją, geriamąjį, karštą vandenį, dujas ir elektros energiją tiekiančioms įmonėms pagal ~~Šeimos ir vaiko gerovės centro ir (ar) kitos~~ kompetentingos institucijos pateiktą informaciją;

14.3. būsto savininkams (fiziniams ar juridiniams asmenims), nuomojantiems būstą, pagal asmenų, patyrusių socialinę riziką, su nuomotoju raštu sudarytas gyvenamųjų patalpų nuomos sutartis;

14.4. kurą tiekiančioms įmonėms ar fiziniams asmenims, pagal asmenų, patyrusių socialinę riziką, arba Šeimos ir vaiko gerovės centro pateiktus dokumentus, patvirtinančius kietojo ar kitokio kuro įsigijimą.

##### **IV. BAIGIAMOSIOS NUOSTATOS**

~~15. Šį Tvarkos aprašą pagal kompetenciją vykdo Socialinės paramos skyrius, bei Šeimos ir vaiko gerovės centras.~~

**15. Šiuo Tvarkos aprašu, vykdydami savo funkcijas, pagal kompetenciją vadovaujasi Socialinės paramos skyrius, Savivaldybės administracijos Finansų ir turto departamento Apskaitos skyrius, Šeimos ir vaiko gerovės centras, Nakvynės namai, Policija ir kitos kompetentingos institucijos.**

\_\_\_\_\_\_\_\_\_\_\_\_\_\_